Under innendørsstevnet IFAM Meeting i februar 2019 kom han på andreplass på 60 meter. Han vant 60 meter under det nederlandske mesterskapet i friidrett innendørs 2019, med ny personlig rekord på 6,63 sekunder, og vant med det sin første nasjonale tittel. Han forbedret «persen» sin til 6,62 under EM i friidrett innendørs 2019, der han kom på tredjeplass på 60 meter. Han fikk også bronse på 100 meter under U23-EM i friidrett 2019, og han kom på fjerdeplass på 100 meter under Nederlandsk mesterskap i friidrett 2019. Han representerte Europa under The Match Europe v USA i september 2019, og deltok der på laget 'Europa 1' som kom på andreplass på 4 x 100 meter stafett. Han deltok også på 4 x 100 meter stafett under VM i friidrett 2019, men Nederland ble der diskvalifisert.